Ki is Csobay Bence?
„Tinédzser koromtól sokat foglalkoztam színészettel. Mindig én voltam az első, aki megtanulta a szöveget, mert féltem, hogy imprózni kell. Aztán inkább abba is hagytam a színházasdit. Most ez a negyedik év, hogy járok a nyitott műhelybe és a színházban már semmi más nem érdekel csak az impró.”
A társulat tagjai szerint Bencének ami a szívén az a száján — nagy szíve van, és sokat beszél. Ha vélemény kell valamiről, ő biztosan őszinte lesz, nem fogja elfinomkodni. Egyszerre egy felelősségteljes, kreatív agy, és egy nagycsoportos óvódás — a legjobb kombó.
Csobay Bence 2012 óta a Grund Színház társulatának tagja és az eseményeinek hanggrafikusa.
Kedvenc idézet: „Légy nyilvános, légy direkt. Ami nem közvetlenül éri az embert, az nem éri sehogy sem. Csak az azonnali eseményekben és hatásokban hiszek, mielőtt a valóság közbe tudna lépni.” — Hajas Tibor